|  |
| --- |
| **Budapest Főváros VII. kerület Erzsébetváros Önkormányzata**  dr. Jávori PéterVárosüzemeltetési Iroda vezetője |

Iktatószám:

Napirendi pont: ….

**ELŐTERJESZTÉS**

APénzügyi és Kerületfejlesztési Bizottság2023**.** január23 **-** airendkívüli

ülésére

|  |  |
| --- | --- |
| **Tárgy:** | Javaslat a Pénzügyi és Kerületfejlesztési Bizottság 830/2022. (XII. 06.) sz. határozatának visszavonására |

**Készítette:**

Vida Zsuzsanna

titkársági asszisztens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testülete a 244/2022. (X.19.) határozatával az Energiahetékonysági és Klímavédelmi Alap felhasználásáról úgy döntött, hogy pályázatot ír ki a lakosság részére izzócsere és nyílászáró csere programokra 100 millió Ft értékig.

Budapest Főváros VII. kerület Erzsébetváros Önkormányzata 2022. évi költségvetéséről szóló 6/2022. (II. 17.) önkormányzati rendeletben (a továbbiakban: Rendelet) 7305 Izzócsere program soron 5.000.000 Ft összeg szerepel. A Rendelet 13. § (2) bekezdése alapján a Pénzügyi és Kerületfejlesztési Bizottság jogosult a **„7305 Központilag kezelt kerület-fejlesztési pályázatok és feladatok**” címen tervezett előirányzatok felett rendelkezni.

A fentiek alapján Pénzügyi és Kerületfejlesztési Bizottság (továbbiakban: Bizottság) 2022. december 6. napján tartott ülésén a **830/2022. (XII.06.) sz. határozatával** döntött a *2022. évi energiatakarékos fényforrások cseréjére vonatkozó pályázat* kiírásáról, illetve felkérte a Jegyzőt, hogy gondoskodjék a pályázati kiírás közzétételéről és az egyéb szükséges intézkedések megtételéről.

Több települési önkormányzat és budapesti kerületi önkormányzatpozitív tapasztalatát ill. gyakorlatát figyelmbe véve költséghatékonyabb megoldás az Önkormányzat számára, ha egy olyan gazdasági társasággal kötött szerződés keretében valósítja meg a fényforrás csere programot, amely gazdasági társaság számos sikeres, azonos tárgyú program lebonyolításában vett részt.

Fentiekben foglaltakra figyelemmel kérem a Tisztelt Bizottságot az előterjesztés megtárgyalására, és a határozati javaslat elfogadására.

**HATÁROZATI JAVASLAT**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottságának .…/2023. (I. 23.) határozata a Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága 830/2022. (XII. 06.) határozatának visszavonásáról**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy a Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottságának a 2022. évi energiatakarékos fényforrások cseréjére vonatkozó pályázat kiírásának tárgyában hozott 830/2022. (XII.06.) határozatát visszavonja.

**Felelős:** Niedermüller Péter polgármester

**Határidő:** azonnal

**Melléklet:**

1. sz. melléklet: 830/2022. (XII. 06.) PKB határozat
2. sz. melléklet: Pályázati kiírás, mely a határozat melléklete

Budapest, 2023. január 12.

dr. Jávori Péter

Városüzemeltetési Iroda vezetője