|  |
| --- |
| **Budapest Főváros VII. kerület Erzsébetváros Önkormányzata**  dr. Halmai GyulaEVIN Erzsébetvárosi Ingatlangazdálkodási Nonprofit Zrt. vezérigazgatója |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság 2023. január 23 - ai rendkívüli**

**ülésére**

|  |  |
| --- | --- |
| **Tárgy:** | Tájékoztatás az EVIN Erzsébetvárosi Ingatlangazdálkodási Nonprofit Zrt., mint ajánlatkérő által lefolytatott *"Elektromos hálózat felújítása az Erzsébetvárosi Önkormányzat tulajdonában lévő két ingatlanban (EKR001537752022)”*tárgyú közbeszerzési eljárás eredményéről |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testületének 232/2022. (IX.21.) számú határozata alapján Budapest Főváros VII. kerület Erzsébetváros Önkormányzata (a továbbiakban: Önkormányzat) az EVIN Nonprofit Zrt.-vel (a továbbiakban: Társaság) *„Budapest, VII. kerület Király utca 49. és a Budapest, VII. kerület Király utca 55. sz. alatti 100% önkormányzati tulajdonú épületeken elektromos hálózat felújítási munkák kivitelezése”* tárgyában 2022. október 03-án bonyolítói szerződést (a továbbiakban: Bonyolítói szerződés) kötött.

A bonyolítói szerződésben szereplő 2 db épület elektromos hálózatának felújítására vonatkozó munkák kivitelezését biztosító vállalkozási szerződés megkötése érdekében a Társaság a Pénzügyi és Kerületfejlesztési Bizottság 713/2022. (X.18.) sz. *(1. sz. melléklet)* jóváhagyó határozata alapján közbeszerzési eljárást folytatott le.

Az Önkormányzat közbeszerzési szabályzata I. fejezet 1.4 pontja szerint: „A saját közbeszerzési szabályzattal rendelkező Gazdasági társaságok ... A közbeszerzési eljárásban meghozott érdemi döntésüket, így az egyes ajánlatok érvényessé/érvénytelenné nyilvánítását, az eljárást lezáró döntést, a megkötött szerződést a Bizottság részére kötelesek megküldeni.”

Fentiek alapján az alábbiakban összefoglaljuk a közbeszerzési eljárás legfőbb cselekményeit, döntéseket:

* Ajánlatkérő 2022/10/28. napján - EKR001537752022 azonosítószám alatt – a Kbt. 112. § (2) bekezdésének b) pontja szerinti, hirdetménnyel induló nyílt közbeszerzési eljárást indított.
* A hirdetmény iktatószáma: 23185/2022
* Az eljárásban a felhívás és a közbeszerzési dokumentumok módosítására NEM került sor.
* Ajánlatok benyújtásának határideje: 2022/11/14. 11:00 óra
* Az ajánlatok bontása: 2022/11/14. 13:00 óra
* Az eljárásban az ajánlattételi határidőig összesen 5 (öt) darab ajánlat érkezett. Az ajánlatok rövid ismertetése:

|  |  |  |  |
| --- | --- | --- | --- |
| Ajánlattevő rövid neve | 1. Nettó ajánlati ár (Ft.): | 2. A kötelező 181/2003. (XI.5.) Korm. rendeletben meghatározottak szerinti jótállás felett vállalt többletjótállás ideje (hónap) (min. 0 hónap, maximum 12 hónap) | 3. A felhívás M.2. pontja szerinti szakember alkalmassági követelményen felüli szakmai többlettapasztalata (min. 0 max. 12 hónap) |
| "RADIÁN" Építőipari Tervező, Szervező, Üzemeltető Kft. | 58 222 445 | 12 | 45 |
| DC Bau Invest Korlátolt Felelősségű Társaság | 49 878 314 | 12 | 12 |
| LV INVEST Szolgáltató Kft | 46 008 338 | 12 | 12 |
| Stabil Konstrukt Építőipari és Szolgáltató Korlátolt Felelősségű Társaság | 87 214 997 | 12 | 12 |
| DENCO Klimatechnikai Szolgáltató és Kereskedelmi Korlátolt Felellősségű Társaság | 271 191 790 | 12 | 12 |

**A Bírálóbizottság első ülése:**

* Ajánlatkérő előírta felhívásában, hogy alkalmazza a Kbt. 81. § (4) – (5) bekezdését, azaz Ajánlatkérő az ajánlatok bírálatát az ajánlatok értékelését követően végzi el. A Bírálóbizottság első ülésén megállapította, hogy az értékelést megelőzően hiánypótlási felhívás kibocsátására van szükség. A hiánypótlási felhívás tartalmát a **Bírálóbizottság első ülésének** jegyzőkönyve részletesen bemutatja (*2. számú melléklet*).

A **Bírálóbizottság a második ülésén** (*3. számú melléklet*) megállapította, hogy

* a DC BAU INVEST Kft. határidőben benyújtotta hiánypótlását, a hiánypótlása *„M.2.)” pontra vonatkozó része* azonban hiányos, ezért további hiánypótlási felhívás kibocsátása szükséges!
* a DENCO Klimatechnikai Szolgáltató és Kereskedelmi Kft. nem nyújtott be hiánypótlást.
* az LV INVEST Szolgáltató Kft. nem nyújtott be hiánypótlást.
* a Stabil Konstrukt Építőipari és Szolgáltató Kft. nem nyújtott be hiánypótlást.

Fentiek alapján a Bírálóbizottság megállapította, hogy:

* A DC BAU INVEST Kft. vonatkozásában újabb, 2. hiánypótlási felhívás kibocsátása szükséges.
* A hiánypótlást be nem nyújtott DENCO Klimatechnikai Szolgáltató és Kereskedelmi Kft., LV INVEST Szolgáltató Kft. és Stabil Konstrukt Építőipari és Szolgáltató Kft. ajánlatának érvénytelenítése szükséges, a Kbt. 73. § (1) bek. e) pont alapján.

A **Bírálóbizottság a harmadik ülésén** (*4. számú melléklet*) megállapította, hogy:

* a DC BAU INVEST Kft. ajánlattevő az előírt határidőig hiánypótlást nem nyújtott be.
* a közbeszerzési eljárásban benyújtásra került 5 db ajánlatból a DENCO Klimatechnikai Szolgáltató és Kereskedelmi Kft., az LV INVEST Szolgáltató Kft., a Stabil Konstrukt Építőipari és Szolgáltató Kft., valamint a DC BAU INVEST Kft. ajánlata érvénytelenítésre javasolt.
* Ajánlattevők közül egyedül a "RADIÁN" Építőipari Tervező, Szervező, Üzemeltető Kft. ajánlata tartalmazta megfelelően a felolvasólapon tett vállalásokat alátámasztó dokumentumokat (költségvetés, szakmai önéletrajz).

**Fentiek alapján a Bírálóbizottság** a "RADIÁN" Építőipari Tervező, Szervező, Üzemeltető Kft. ajánlatát bírálta le és mint egyetlen érvényes ajánlatot a közbeszerzési eljárás nyertesének javasolta kihirdetni.

* A "RADIÁN" Építőipari Tervező, Szervező, Üzemeltető Kft. ajánlati ára (nettó 58.222.445, - Ft.) a rendelkezésre álló fedezetre (nettó 60.860.230, - Ft.) is megfelelő.
* A Bírálóbizottság javasolta az eljárást eredményesnek hirdetni.

A döntés alapján, az összegezést (*5. és 6. számú mellékletek*) követően az EVIN Nonprofit Zrt. a nyertessel a vállalkozási szerződést (*7. számú melléklet*) 2022. december 06-án megkötötte.

Kérjük a tájékoztatás elfogadását.

Budapest, 2023. január 11.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Mellékletek:

1.sz. melléklet – 713/2022. (X.18.) számú PKB-határozat

2.sz. melléklet – BBjzk\_Király u. 49 + 55\_elektromos hálózat felújítása

3.sz. melléklet – BBjzk2\_Király u. 49 + 55\_elektromos hálózat felújítása

4.sz. melléklet – BBjzk3\_Király u. 49 + 55\_elektromos hálózat felújítása

5.sz. melléklet – Közb.elj. lezáró döntés\_Király u. 49 + 55\_elektromos hálózat felújítása

6.sz. melléklet – Összegezés\_Király u. 49 + 55\_elektromos hálózat felújítása

7.sz. melléklet - Kivitelezési szerződés\_Király u. 49 + 55\_elektromos hálózat felújítása